Diari Oficial de la Generalitat Valenciana


Sumari del DOGV 7560, del 30-06-2015 (2015/6071)

RESOLUCIÓ de 25 de juny de 2015, de la presidenta de Culturarts Generalitat, per a la concessió de beques per al perfeccionament de jóvens músics de fins a un mes de duració durant l'any 2015 i de fins a un any de duració durant el curs acadèmic 2015-2016.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7560

Data del DOGV
:   30-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6071


Data del document
:   25-06-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 25 de juny de 2015, de la presidenta de Culturarts Generalitat, per a la concessió de beques per al perfeccionament de jóvens músics de fins a un mes de duració durant l'any 2015 i de fins a un any de duració durant el curs acadèmic 2015-2016.  
 [2015/6071]  
Vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de la Resolució de 23 de març de 2015, de la presidenta de CulturArts Generalitat, de convocatòria de beques per al perfeccionament de jóvens músics de fins a un mes de duració durant l'any 2015 i de fins a un any de duració durant el curs acadèmic 2015-2016 (DOCV 7496, 31.03.2015), i tenint en compte els següents:  
  
Antecedents de fet  
Primer. Mitjançant la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), es van convocar beques per al perfeccionament de jóvens músics de fins a un mes de duració durant l'any 2015 i de fins a un any de duració durant el curs acadèmic 2015-2016.  
Segon. El Decret 141/2014, de 5 de setembre, del Consell, publicat en el DOCV núm. 7355, de 08.09.2014, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, atribuïx a l'ens en l'article 2.2.l, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat, i en l'article 4.2.j fixa l'atribució de resoldre la concessió dels incentius, ajudes i subvencions en la presidenta de l'entitat, que és la titular de la conselleria que té les competències en matèria de cultura.  
  
Tercer. De conformitat amb el que establia l'apartat primer de la base quarta de la convocatòria, el termini de presentació de sol·licituds era de vint dies naturals a comptar de l'endemà de la publicació de la convocatòria, per la qual cosa va finalitzar el 20 d'abril de 2015, amb el resultat de quaranta sol·licituds presentades pels diversos interessats individuals.  
Quart. Atés el que disposa el punt 3 de la base quinta, la comissió tècnica avaluadora nomenada per l'Acord de 25 de maig de la presidenta de CulturArts Generalitat, constituïda a este efecte i reunida en les sessions dels dies 28 de maig i 15 i 16 de juny, ha portat a efecte les audicions convocades, ha valorat les sol·licituds d'acord amb els criteris i les prioritats establits en la base sexta i ha emés l'informe corresponent.  
La proposta motivada de resolució que eleva el director general de CulturArts Generalitat, es formula una vegada vistos els expedients i l'informe i la proposta evacuats per la comissió tècnica avaluadora nomenada a este efecte, i publicats en la pàgina web de CulturArts Generalitat els resultats de les audicions convocades els dies 15 i 16 de juny, i sense que figuren en el procediment i s'hi hagen tingut en compte altres fets, al·legacions i proves que els adduïts per les persones interessades, excepte les audicions les actes de qualificació de les quals es van publicar de manera provisional per a coneixement general i als efectes oportuns, i atés el que disposa la base quinta.6.  
  
Fonaments de dret  
I. D'acord amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, en allò que es trobe vigent, i el Decret 141/2014, de 5 de setembre, del Consell, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, del Consell, la presidenta de CulturArts és l'òrgan competent per a la resolució de la convocatòria d'ajudes.  
  
II. Per a la concessió i el pagament de les beques cal ajustar-se al que disposen l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; el text refós de la Llei d'Hisenda Pública de la Generalitat, aprovat pel Decret legislatiu de 26 de juny de 1991, en allò que es trobe vigent, així com les bases reguladores de la convocatòria.  
III. Totes les sol·licituds de beca formulades es van presentar dins del termini establit en l'apartat primer de la base quarta de la convocatòria, i els expedients incoats es van tramitar de conformitat amb el que establix la base quinta de la convocatòria.  
Per tot això, en virtut dels antecedents de fet i els fonaments de dret que han quedat exposats, vistos l'informe i la proposta evacuats per la comissió tècnica avaluadora, i vista la proposta del director general de CulturArts, així com els preceptes legals i reglamentaris esmentats, en especial la base sèptima de la convocatòria, i la resta d'aplicació pertinent, en l'exercici de les competències que tinc atribuïdes, amb el caràcter de definitiva d'acord amb el que disposa la base quinta.6 de la convocatòria, resolc  
  
Primer  
Concedir l'ajuda a les sol·licituds presentades per als programes de treball de perfeccionament d'estudis de jóvens músics, per un import, en conjunt, de 500 - en la modalitat A i de 26.027,44 - en la modalitat B, que s'indiquen a continuació:  
  
  
BEQUES DE MODALITAT A  
  
BEQUES DE MODALITAT B  
  
L'import global màxim d'estes ajudes és de 26.530 ?, que es financen amb càrrec a la línia de subvenció T6428000, «Beques de formació i perfeccionament de música i cant», del capítol IV del pressupost de CulturArts Generalitat per a 2015.  
  
Segon  
Nomenar els suplents de la modalitat B, per orde de prioritat, en els quals recaurà l'ajuda en cas de possibles renúncies, sempre que mantinguen el programa de treball per al qual van sol·licitar la beca i van ser cridats a l'audició, si és el cas:  
Tercer  
Denegar l'ajuda a les sol·licituds presentades per als programes de treball i pels motius que s'especifiquen a continuació:  
Motius pels quals es denega l'ajuda:  
A) No acreditar el requisit de titulació superior de música o cant o la matrícula de l'últim curs de l'especialitat instrumental o vocal, de conformitat amb el que s'exigix en la base 2a.1.c de la convocatòria aprovada per la Resolució de 23 de març de 2015, de la presidenta de CulturArts Generalitat, de convocatòria de les presents beques (DOCV 7496, 31.03.2015).  
B) Haver sol·licitat la realització d'estudis de postgrau (màster/doctorat) a Espanya amb crèdits ECTS o en països de l'espai europeu d'educació superior, dins del Pla Bolonya, convalidables a Espanya a través del sistema de crèdits ETCS (European Credit Transfer System), circumstància expressament exclosa en la base segona.2 de la convocatòria aprovada per la Resolució de 23 de març de 2015, de la presidenta de CulturArts Generalitat, de convocatòria de les presents beques (DOCV 7496, 31.03.2015).  
C) No haver realitzat l'audició convocada per l'acord de la comissió tècnica avaluadora, prevista en la base sexta.2 de la convocatòria aprovada per la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), i, en conseqüència, no haver obtingut la puntuació mínima exigida establida en la base sexta.6, d'acord amb els criteris i el barem de la base esmentada, per a ser inclòs en la proposta de l'òrgan instructor.  
D) No haver obtingut la puntuació mínima per modalitat exigida conforme als criteris i al barem de la base sexta, segons el que s'exigix en el seu epígraf 6, per a ser inclòs en la proposta de l'òrgan instructor prevista en les bases quinta, sexta i sèptima.1 de la convocatòria aprovada per la Resolució de 23 de març de 2015, de la presidenta de CulturArts Generalitat, de les presents beques (DOCV 7496, 31.03.2015), tenint en compte, si és el cas, el nombre màxim de beques a concedir, així com els imports màxims, d'acord amb el que s'assenyala en la base tercera.  
E) Desistiment de la sol·licitud presentada per la persona interessada.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament un recurs de reposició o directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de CulturArts Generalitat, en qualitat d'òrgan competent per a concedir les beques, en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 25 de juny de 2015.- La presidenta de CulturArts Generalitat: María José Catalá Verdet.